
РЕПУБЛИКА СРБИЈА
НАРОДНА СКУПШТИНА
Одбор за правосуђе, државну 
управу и локалну самоуправу
07 Број: 06-2/52-26
14. април 2026. године
Б е о г р а д

З А П И С Н И К
16. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ 
И ЛОКАЛНУ САМОУПРАВУ,  ОДРЖАНЕ 8. АПРИЛА 2026. ГОДИНЕ

	Седница је почела у 12,00 часова.

Седницом је председавао др Угљеша Мрдић, председник Одбора.

	Седници су присуствовали чланови Одбора: Драган Николић, Јасмина Палуровић, Лидија Начић, Ђорђе Комленски, Ристо Костов, Јелена Јеринић, Наташа Милић Милаш, Александар Ивановић, Биљана Илић Стошић, Јован Палалић и Верица Милановић.

	Седници су  присуствовали и: Бранко Павловић, заменик члана Ане Крстић, и Борис Бајић, заменик члана проф. др Балинта Пастора. 

Седници нису присуствовали чланови Одбора: Павле Грбовић, Филип Таталовић, и Дејан Шулкић, као ни њихови заменици.

Седници су присуствовали: Дејан Дамњановић, директор Агенције за спречавање корупције и Дејан Милић, в.д. помоћник директора у Сектору за правне и кадровске послове у Агенцији.

Председник је подсетио да је у материјалу за 16. седницу седницу достављен записник 15. седнице на који није било писаних примедби, па је ставио на гласање, а чланови и заменици чланова Одбора су већином гласова усвојили записник  15. седнице одржане 19. јануара 2026. године.

Председник Одбора је обавестио чланове и заменике чланова Одбора да је за 16. седницу предложен следећи: 

1. Давање сагласности на Правилник о унутрашњем уређењу и систематизацији радних места у Служби Агенције за спречавање корупције, који је доставила Агенција за спречавање корупције (02-380/26 од 20. фебруара 2026. године).

Председник Одбора је обавестио чланове и заменике чланова Одбора да је народна посланица проф. др Јелена Јеринић путем електронске поште поднела предлог да се дневни ред 16. седнице Одбора допуни тачком: „Предлог за покретање поступка одлучивања о постојању разлога за  разрешење директора Агенције за спречавање корупције,  у складу са чланом 44.  и 51. Пословннка Народне скупштине“, Број 02-1209/26 од 5. марта 2026. године, након чега је дао реч народној посланици проф. др Јелени Јеринић.

Јелена Јеринић је изнела разлоге због којих је поднела наведени предлог, а између осталог је указала на свеопшти пораст корупције у Републици Србији и систематско изостајање реаговања Агенције на непоштовање закона, нарочито у вези са обавезом пријављаивања имовине јавних функционера и спречавања сукоба интереса.

Чланови и заменици чланова Одбора већином гласова нису усвојили наведени предлог.

Чланови и заменици чланова Одбора су већином гласова утврдили следећи

Д н е в н и  р е д :

1. Давање сагласности на Правилник о унутрашњем уређењу и систематизацији радних места у Служби Агенције за спречавање корупције, који је доставила Агенција за спречавање корупције (02-380/26 од 20. фебруара 2026. године).


ПРВА ТАЧКА: Давање сагласности на Правилник о унутрашњем уређењу и систематизацији радних места у Служби Агенције за спречавање корупције, који је доставила Агенција за спречавање корупције (02-380/26 од 20. фебруара 2026. године).
Председник Одбора је обавестио чланове и заменике чланова Одбора да је чланом 30. став 3. Закона о спречавању корупције прописано је да се унутрашње уређење и систематизација радних места у служби Агенције уређују актом који доноси директор, по прибављеном мишљењу Већа Агенције и уз сагласност одбора Народне скупштине надлежног за послове државне управе и да је, у том погледу, директор Агенције за спречавање крупције је дописом 02-380/26 од 20. фебруара 2026. године Одбору за правосуђе, државну управу и локалну самоуправу доставио предлог Правилника о унутрашњем уређењу и систематизацији радних места у Служби Агенције за спречавање корупције као и мишљење Већа Агенције за спречавање корупције. 

Дејан Дамњановић указао је да се основне измене односе на унутрашње уређење и ситематизација радних места у Служби Агенције, како би се омогућило усклађивање са Законом о државним службеницима (у даљем тексту: Закон), по којем је неопхподно изменити постојеће правилнике о унутрашњем уређењу и систематизацији радних места у службама државних органа у року од шест месеци од ступања на снагу Закона.
Указао је да је број запослених у Служби Агенције остао исти и да предложена промена структуре броја запослених неће утицати на већ предвиђена средства за плате запослених, а која су обезбеђена у буџету Агенције за 2026. годину.

Након излагања директора Агенције за спречавање корупције председник Одбора је отворио раправу, у којој су учествовали: Верица Милановић, Дејан Дамњановић, Биљана Илић Стошић, Драган Николић, Јелена Јеринић, Јасмина Палуровић, Ђорђе Комленски, Александар Ивановић, Јован Палалић, Борис Бајић и Ристо Костов.

Верица Милановић је изнела став да Агенција не предузима законом приписане мере ради спречавања корупције, те је навела примере из праксе којима је појаснила своје тврдње.

Дејан Дамњановић је навео да примедбе које је изнела Верица Милановић не спадају у надлежност Агнеције, која је прописана Законом о спречавању корупције, те да такве примедбе не могу да се односе на поступања Агенције и њега лично.
Указао је на бројне мере и активности које је Агенција предузела у погледу спрачавања корупције у претходном периоду.

Биљана Илић Стошић је укзала на делотворност у раду Агенције приликом примене свих прописаних механизама у процесу спречавања корупције.

Драган Николић је позитивно оценио усклађивање унутрашње организације и ситематизације радних места у Агенцији, те навео да је то и обавеза која проистиче на основу измене Закона о државним службеницима.
Изнео је мишљењеда ће нов Правилник о унутрашњем уређењу и систематизацији радних места у Служби Агенције за спречавање корупције допринети  њеном бољем раду.
Сматра да нису одговарајуће примедбе које су изнете на рад Агенције на седници Одбора од стране појединих чланова Одбора.

Верица Милановић је изнела став да директор Агенције сноси одговорност за широко распрострањену корупцију у Републици Србији, с обзиром да он, по њеном мишљењу, не предузима потребне мере за њено сузбијање.

Проф. др Јелена Јеринић је указала на неодговарајуће поступање Агенције у појединим случајевима корупције, као и на последице које због тога утичу на општи ниво корупције у Републици Србији.

Јасмина Палуровић сматра да ће Агенција новом систематизацијом на најбољи начин искористити ресурсе које има на располагању, чиме ће још боље одговорити законским обавезама и захтевима који јој се постављају у раду.
Похвалила је чињеницу да је Агенција остала у оквирима свога буџета, као и њену транспарентност у раду.

Ђорђе Комленски је истакао да ће гласати за давање сагласности на Правилник уколико буде сматрао да су исправни мотиви којима су се водили подносиоци измена Правилника.
Навео је да се Агенција у свим областима свог рада придржава Закона  и изриче  мере у складу са  својим надлежностима.

Дејан Дамњановић је указао да измена Правилника подржава и кориговани начин рада Агенције у појединим областима, што ће допринети целисходности у њеном раду.

Александар Ивановић је указао на постојањсе системске корупције у Србији и њене последице на живот грађана и углед Србије у иностранству.
Сматра да се променама у раду у организацији Агенције неће ништа суштински променити, већ да је потребно обезбедити смену тренутних носилаца власти, те побољшати начин контроле власти за будући период. 

Јован Палалић је нагласио значај постојања Агенције као независне институције која предузима активности у спречавању корупције.
Позвао је чланове и заменике чланова Одбора на конструктивност у оцени рада Агенције и на уздржавање од политички опортуних ставова и притисака на једну независну институцију.

Борис Бајић је указао на ажурност, педантност, благовременост, законитост и неселективност Агенције у своме раду. 
Похвалио је отвореност Агенције у извештавању о своме раду, као и активности којима остварује  непосредни однос са грађанима и шири свест о појму корупције.

Ристо Костов је поздравио усклађивање Правилника са новим законским решењима, као и на доследност Агенције у примени закона.
Упитао је директора Агенције како постојећи кадовски капацитети утичу на ефикасност у раду Агенције, као и на који начин ће приступити попуњавању радних места која су предвиђена новим Правилником, како у погледу броја радних места које ће попунити, тако и профила кадрова који ће се ангажовати. 

Дејан Дамњановић је навео да се тренутно недовољани кадровски капацитети не одражавају на ефикасност у раду саме Агенције, али да ће попуњавање недостајућих капацитета растеретити запослене у Агенцији.
 
Пошто више није било пријављених за реч председник Одбора је закључио расправу и  предлажио да Одбор да сагласност на Правилник о унутрашњем уређењу и систематизацији радних места у Служби Агенције за спречавање корупције Број: 014-012-00-0070/26-01 од 11. фебруара 2026. године, који је предложио директор Агенције за спречавање корупције, по прибављеном позитивном мишљењу Већа Агенције за спречавање корупције.

Чланови и заменици чланова Одбора већином гласова су усвојили наведени предлог.

[bookmark: _GoBack]Седница је завршена у 13, 40 часова.



 СЕКРЕТАР  			                                                              ПРЕДСЕДНИК


Сања Пецељ       			                                                др Угљеша Мрдић


